জার্সি সিটি, নিউ জার্সি
জার্সি সিটি নিউইয়র্কের পর যুক্তরাষ্ট্রের নিউ জার্সি রাজ্যের দ্বিতীয় সর্বাধিক জনবহুল শহর। এটি হাডসন কাউন্টির আসন, পাশাপাশি কাউন্টির বৃহত্তম শহর। ২০১৮ সালে, আদমশুমারি ব্যুরোর জনসংখ্যা আনুমানিক কার্যক্রমের গণনা থেকে জানা যায় যে জার্সি সিটির জনসংখ্যা ২,৬৫,৫৪৯ জন। এই গণনাতে দেখা যায় ২০১০ সাল থেকে নিউ জার্সি অঙ্গরাজ্যের যে কোনও পৌরসভার মধ্যে বৃহত্তম জনসংখ্যা বৃদ্ধি পেয়েছে জার্সি সিটিতে এবং শহরটির ২০১০ যুক্তরাষ্ট্রের আদমশুমারি জনসংখ্যার থেকে এই বৃদ্ধির পরিমাণ ছিল প্রায় ৯.৪%। ২০১০ সালের হিসাবে শহরের জনসংখ্যা হল ২,৪৭,৫৯৭ জন এবং শহরটি দেশের ৭৮ তম-জনবহুল শহর। নিউ ইয়র্ক মহানগর অঞ্চলের অংশ, জার্সি সিটি পূর্ব দিকে হাডসন নদী এবং উচ্চ নিউ ইয়র্ক উপসাগর এবং পশ্চিমে হ্যাকেন্স্যাক নদী ও নিউইয়র্ক উপসাগর দ্বারা সীমাবদ্ধ। ৩০.৭ মাইল (৪৯.৪ কিমি) ওয়াটারফ্রন্ট এবং বিস্তৃত রেল অবকাঠামো ও সংযোগের সাথে বন্দরের একটি প্রবেশ পথ'সহ শহরটি একটি গুরুত্বপূর্ণ পরিবহন টার্মিনাস এবং নিউ ইয়র্ক ও নিউ জার্সি বন্দরের জন্য বিতরণ ও উৎপাদন কেন্দ্র। জার্সি সিটি ম্যানহাটনের সাথে উল্লেখযোগ্য গণপরিবহন সংযোগগুলি ভাগ করে নেয়। জার্সি সিটির ওয়াটারফ্রন্টের পুনর্গঠন এই শহরটিকে যুক্তরাষ্ট্রে বৃহত্তম ব্যাংকিং ও আর্থিক কেন্দ্রগুলির একটি করে তুলেছে এবং এই জেলাটির নামকরণ করে ওয়াল স্ট্রিট ওয়েস্ট। ১৯৩০ সালের আদমশুমারিতে শহরটির সর্বোচ্চ জনসংখ্যা পরিমাপ করা হয় ৩১৬,৭১৫ জন, অর্ধ শতাব্দী পরে শহরের জনসংখ্যা দীর্ঘ হ্রাস পেয়েছে ১৯৮০ সালের আদমশুমারিতে গণনা করা হয় ২২৩,৫৩২ জন। এর পর থেকে, শহরের জনসংখ্যার প্রত্যাবর্তন বা বৃদ্ধি হয়, ২০০০ সালের আদমশুমারীতে গণনা করা জনসংখ্যা ২৪০,০৫৫ জনের তুলনায় ২০১০ সালের আদমশুমারীতে জনসংখ্যা ৫,৫৪২ জন (+৩.১%) বৃদ্ধি পায়, যা ১৯৯০ সালের আদমশুমারিতে গণনা করা জনসংখ্যা ২,২৮,৫৩৭ জনের তুলনায় ১১,৫১৮ জন (+৫.০%) বৃদ্ধি পায়।